b'\n_START_ARTICLE_\nGeorgia Nicolsonin salatut el\xc3\xa4m\xc3\xa4t\n_START_PARAGRAPH_\nGeorgia Nicolsonin salatut el\xc3\xa4m\xc3\xa4t (Confessions of Georgia Nicolson) on Englannissa suosittu teini-ik\xc3\xa4isille tyt\xc3\xb6ille suunnattu kirjasarja, jonka on kirjoittanut Louise Rennison. Se on teini-ik\xc3\xa4isen tyt\xc3\xb6n Georgian p\xc3\xa4iv\xc3\xa4kirja, johon h\xc3\xa4n kirjoittaa koulusta, pojista, yst\xc3\xa4vist\xc3\xa4\xc3\xa4n ja turhautuneisuudesta perhett\xc3\xa4\xc3\xa4n kohtaan. Georgia on ensimm\xc3\xa4isess\xc3\xa4 kirjassa 14-vuotias ja viidenness\xc3\xa4 h\xc3\xa4n on 16-vuotias._NEWLINE_Kahteen ensimm\xc3\xa4iseen kirjaan perustuen on tehty elokuva Angus, Thongs and Perfect Snogging, joka ilmestyi Iso-Britanniassa vuonna 2008 ja Suomessa 2009.'